Ealing

**Ealing ** ( [Iling]) službeno engleski *London Borough of Ealing *, je jedan od 19 borougha *Vanjskog [[London]]a* (Outer London) metropolitanske grofovije Greater London u kom živi 343,059 stanovnika.

## Geografija

Ealing se nalazi između krajnjeg zapada i centra londonske metropole.

U okviru njegovih granica leže kvartovi nekadašnja sela (od zapada prema istoku); West End, Northolt, Southall, Greenford, Perivale, Hanwell, Brentham, Northfields, Ealing, Acton i East Acton.

## Historija

Borough Ealing osnovan je 1965. spajanjem dotadašnjih Metropolitanskih borougha Ealing, Acton i Southall, koji su dotad pripadali historijskoj Grofoviji Middlesex.

Ealing svoje ime duguje saksonskoj riječi - *Gillingas*. U kronici iz 12. vijeka dokumentiran je kao selo sa crkvom i svećenikom, koje leži u velikoj šumi zapadno od Londona.

I kvart Southall ima brojne toponime anglosaksonskog porijekla kao; Elthorn i Waxlow. Prvi put je dokumentiran 830. pod imenom - *Warberdus*, u dokumentu u kojem se feudi Norwood i Southall, poklanjaju Nadbiskupu Canterburyja. Povelju da može održavati sajam dobio je od Williama III, taj sajam se i danas održava.

Walter de Actune prodao je 1231. zemljište u Actonu londonskoj Katedrali sv Pavla. Za Engleskog građanskog rata nakon *[[bitka|Bitke]] kod Edgehilla*, krajem 1642. - snage 
parlamenta uspjele zaustaviti napredovanje vojske kralja Charlesa I prema Londonu, u borbama koje su se vodile kod Actona, Brentforda i Turnham Greena (mjesta na granici Ealinga i Hounslowa).

Za vladavine kraljice Anne (1702.-1714.), Acton je izrastao u popularno lječilište. U to vrijeme u njemu su živjeli romanopisac Henry Fielding, glumac David Garrick i članovi financijske dinastije Rothschild. Naselje *Bedford Park* osnovano je 1875., ono je bilo prvi primjer budućeg koncepta Vrtnog grada. U 
isto to vrijeme naselje South Acton zvali su Otok sapunice zbog brojnih praonica rublja.

Kako se London širio Ealing se ispočetka razvio kao trgovište povrtlarskog kraja, a zatim kao prostrano stambeno predgrađe. U njemu je početkom 20. vijeka radio svijetski poznati filmski Studio Ealing.

Kvartovi Perivale, Southall i Northolt imaju parohijske crkve iz srednjeg vijeka. Vila Pitshanger iz 1770. bila je  početkom 19. vijeka dom arhitekta Johna Soana koji ju je potpuno preuredio, danas se u njoj nalazi muzeji posvećen njemu. U kvartu Hanwell nalazi se željeznički vijadukt, kog je 1838. podigao 
Isambard Kingdom Brunel.

Southall je bio poznat po bolnici za duševne bolesnike sv. Bernard, koja je podignuta početkom 19. vijeka i po keramici koju su proizvodila braća Martin od 1870. do 1920.

Današnji Ealing ima brojne trgovine i tvornice robe široke potrošnje, ali i brojne javne parkove; Elthorne, Pitshanger, VValpole i Lammas.

Etničke manjine čine više od jedne trećine stanovništva borougha. Taj val doseljavanja počeo je 1950-ih sa imigrantima iz Južne Azije, prvenstveno sa Sikhima iz Punjaba. Tako da danas po Ealingu ima puno njihovih restorana, društvenih organizacija, kina, novina i hramova.

## Pobratimski gradovi

* Okrug Bielany (Varšava), Poljska
* Marcq-en-Barœul, Francuska
* Steinfurt, Njemačka

## Reference

## Vanjske veze

* Ealing Council